  Виталий Пронин Ӟеч иворез шаерчимы кылӥз Сыктывкарысен, кытын та нуналъёсы ортче Россиысь МВД-лэн чемпионатэз.Россиысь спортэз яратӥсьёсты ӟеч ивор шумпоттӥз. Туннэ тодмо луиз: спорт ужпумъёсъя арбитражной суд Россиысь 39 спортсменъёс пӧлысь 28-сэ шонере поттӥз. Шудоос пӧлы шедиз шаерысьтымы куасэн бызьылӥсь Максим Вылегжанин но.  Талэсь азьло Олимпиадая калыккуспо комитет (МОК) сое но Россиысь троссэ спортсменъёсыз пыраклы алӥз вал ӵошатсконъёсы пыриськонъёслэсь но Сочиын ортчем Олимпиадаын басьтэм медальёссэс талаз. Зэмлык понна нюръяськон арлэсь кема мынӥз. Спортсменъёслэн умоезлы осконзы шапыклы но ӧз бырылы.Ӟеч иворез шаерчимы кылӥз Сыктывкарысен, кытын та нуналъёсы ортче Россиысь МВД-лэн чемпионатэз. Бурдъяськем мылкыдын Максим Вылегжанин 15 иськемез классика амалэн котькинлэсь ӝог ортчиз. Чик дугдылытэк, быдэс нунал куасэн бызьылыны соглаш вал кадь.- Огез ужпум йылпумъяськиз, табере мукет юан кылдӥз, - шуэ Максим Вылегжанин «Мынам Удмуртие» телеканаллы. - Олимпиада ӧтён возьмасько, медаль понна нюръяськыны дась.Россиысь Олимпиадая комитет та вакытэ МОК-е вазиськиз, 15 спортсменлы Пхенчханын ортчоно Олимпиадае ӧтён мед сётозы шуыса.https://youtu.be/Iz6fpt2LRWsВалентина Емельянова Видео: "Мынам Удмуртие" ТРК  